প্যাট্রিশিয়া নিল

প্যাট্রিশিয়া নিল (জন্ম প্যাটসি লুইস নিল, ২০ জানুয়ারি ১৯২৬ - ৮ আগস্ট ২০১০) ছিলেন একজন মার্কিন অভিনেত্রী। তিনি অ্যানাদার পার্ট অব দ্য ফরেস্ট নাটকে অভিনয় করে ১৯৪৭ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। দ্য ডে দ্য আর্থ স্টুড স্টিল (১৯৫১) চলচ্চিত্রে দ্বিতীয় বিশ্বযুদ্ধে বিধবা হওয়া নারী হেলেন বেনসন, আ ফেস ইন দ্য ক্রাউড (১৯৫৭) চলচ্চিত্রে বেতার সাংবাদিক মার্সিয়া জেফ্রিস, ব্রেকফাস্ট অ্যাট টিফানিস (১৯৬১) চলচ্চিত্রে ধনী বিধবা এমিলি ইউস্টেস ফেইলেনসন, এবং হুড (১৯৬৩) চলচ্চিত্রে গৃহকর্মী আলমা ব্রাউন চরিত্রে অভিনয়ের জন্য সর্বাধিক পরিচিত। তিনি হুড চলচ্চিত্রে অভিনয়ের জন্য একটি শ্রেষ্ঠ অভিনেত্রী বিভাগে একাডেমি পুরস্কার এবং দ্য সাবজেক্ট ওয়াজ রোজেস (১৯৬৮) চলচ্চিত্রের জন্য অপর একটি একাডেমি পুরস্কারের মনোনয়ন লাভ করেন। তিনি মাতৃস্থানীয় চরিত্রে টেলিভিশন চলচ্চিত্র দ্য হোমকামিং: আ ক্রিসমাস স্টোরি (১৯৭১)-এ অভিনয় করেন এবং নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন ও একটি প্রাইমটাইম এমি পুরস্কারের মনোনয়ন লাভ করেন। এই চলচ্চিত্রে তার অভিনীত অলিভিয়া ওয়ালটন চরিত্র থেকে হয়ে অনুপ্রাণিত দ্য ওয়ালটন্স ধারাবাহিক নির্মিত হয়। প্যাট্রিশিয়া নিল ১৯২৬ সালের ২০শে জানুয়ারি কেন্টাকি অঙ্গরাজ্যের প্যাকার্ডে জন্মগ্রহণ করেন। তার পিতা উইলিয়াম বার্ডেট নিল (১৮৯৫-১৯৪৪) এবং মাতা ইউরা মিলড্রেড (বিবাহপূর্ব পেট্রি) নিল (১৮৯৯-২০০৩)। তার দুই ভাইবোন ছিল। তিনি টেনেসি অঙ্গরাজ্যের নক্সভিলে বেড়ে ওঠেন এবং সেখানে নক্সভিল হাই স্কুলে পড়াশোনা করেন। তিনি নর্থওয়েস্টার্ন বিশ্ববিদ্যালয়ে নাট্যকলা বিষয়ে অধ্যয়ন করেন, সেখানে তিনি পি বেটা ফি সরোরিটির সদস্য ছিলেন। নর্থওয়েস্টার্নে তিনি ক্যাম্পাস সুন্দরী প্রতিযোগিতা সিলেবাস কুইন মুকুট অর্জন করেন। নিল নিউ ইয়র্কে ব্রডওয়ে মঞ্চে জন ভ্যান ড্রুটেনের দ্য ভয়েস অব দ্য টার্টল নাটকে প্রতিনট হিসেবে তার প্রথম কাজ পান। পরবর্তীকালে তিনি লিলিয়ান হেলম্যানের অ্যানাদার পার্ট অব দ্য ফরেস্ট (১৯৪৬) নাটকে অভিনয় করে ১৯৪৭ সালে প্রদত্ত প্রথম টনি পুরস্কার আয়োজনে মঞ্চনাটকে শ্রেষ্ঠ চরিত্রাভিনেত্রী বিভাগে পুরস্কার অর্জন করেন। নিল পল নিউম্যানের বিপরীতে হুড (১৯৬৩) চলচ্চিত্রে গৃহকর্মী আলমা ব্রাউন চরিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার অর্জন করেন। চলচ্চিত্রটি মুক্তির পর প্রত্যাশা করা হয়েছিল যে তিনি পার্শ্ব অভিনেত্রী বিভাগে মনোনয়ন পাবেন, কিন্তু যখন পুরস্কার প্রদান শুরু হলে তিনি নিউ ইয়র্ক চলচ্চিত্র সমালোচক সমিতি, ন্যাশনাল বোর্ড অব রিভিউ এবং ব্রিটিশ একাডেমি অব ফিল্ম অ্যান্ড টেলিভিশন আর্টস থেকে শ্রেষ্ঠ অভিনেত্রী বিভাগে পুরস্কার গ্রহণ করতে শুরু করেন। নিল অটো প্রেমিঙারের ইন হার্ম্‌স ওয়ে (১৯৬৫) চলচ্চিত্রে পুনরায় জন ওয়েনের সাথে কাজ করেন এবং তার দ্বিতীয় বাফটা পুরস্কার অর্জন করেন। তার পরবর্তী চলচ্চিত্র ছিল ফ্র্যাঙ্ক ডি. গিলরয়ের পুলিৎজার পুরস্কার জয়ী দ্য সাবজেক্ট ওয়াজ রোজেস নাটক অবলম্বনে একই নামের (১৯৬৮) চলচ্চিত্র। দ্য নিউ ইয়র্ক টাইমস-এর ভিনসেন্ট ক্যানবি তার অভিনয় সম্পর্কে লিখেন, "মিস নিলের উপস্থিতি ... চলচ্চিত্রটিকে আবেগময় প্রভাব এনে দেয়, যা অন্যথায় হত না। প্রকৃতপক্ষে, এই ধরনের একাক্ষরিক নিরর্থকতার জন্য তার অধিক শৈলী এবং বুদ্ধিমত্তা রয়েছে।" শিকাগো সান-টাইমস-এর রজার ইবার্ট এই চলচ্চিত্র ও বাকি অভিনয়শিল্পীদের অভিনয়ের সমালোচনা করলেও তার অভিনয়ের প্রশংসা করে লিখেন, "যখন তিনজন অভিনয়শিল্পী (জ্যাক অ্যালবার্টসন ও মার্টিন শিন) একসাথে পর্দায় উপস্থিত হন তার অভিনয় বাকি দুজনকে লজ্জাকরভাবে মঞ্চনাটকীয় করে তুলে।" এই চলচ্চিত্রের জন্য তিনি শ্রেষ্ঠ অভিনেত্রী বিভাগে আরেকটি একাডেমি পুরস্কারের মনোনয়ন লাভ করেন। তিনি মাতৃস্থানীয় চরিত্রে টেলিভিশন চলচ্চিত্র দ্য হোমকামিং: আ ক্রিসমাস স্টোরি (১৯৭১)-এ অভিনয় করেন এবং নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন ও একটি প্রাইমটাইম এমি পুরস্কারের মনোনয়ন লাভ করেন। এই চলচ্চিত্রে তার অভিনীত অলিভিয়া ওয়ালটন চরিত্র থেকে হয়ে অনুপ্রাণিত দ্য ওয়ালটন্স ধারাবাহিক নির্মিত হয়। ১৯৯৯ সালে আর্কাইভ অব আমেরিকান টেলিভিশনে সাক্ষাৎকারে দ্য ওয়ালটন্স-এর নির্মাতা আর্ল হ্যামনার বলেন তিনি ও প্রযোজক নিলের স্বাস্থ্য নিয়ে অনিশ্চিত ছিলেন যে তিনি সাপ্তাহিক টেলিভিশন ধারাবাহিকের জন্য সময় দিতে পারবেন কিনা; তাই তার পরিবর্তে মাইকেল লার্নেডকে অলিভিয়া ওয়ালটন চরিত্রের জন্য নির্বাচন করা হয়েছিল। নিল ১৯৭০-এর দশকে একাধিক টেলিভিশন বিজ্ঞাপনে কাজ করেন, তন্মধ্যে উল্লেখযোগ্য হল ব্যাথা নিরামক ঔষধ অ্যানাসিন এবং ম্যাক্সিম ইনস্ট্যান্ট কফি। তিনি ১৯৭৫ সালে এনবিসিতে প্রচারিত লিটল হাউজ অন দ্য প্রেইরি ধারাবাহিকের একটি পর্বে তিন সন্তানের জন্য ঠাঁই খোঁজা মৃত্যুপথযাত্রী বিধবা মায়ের চরিত্রে অভিনয় করেন। ১৯৭৭ সালে টেলিভিশন চলচ্চিত্র টেইল গানার জো-এ সেনেটর মার্গারেট চেজ স্মিথ চরিত্রে অভিনয় করে তিনি হাস্যরসাত্মক বা নাট্যধর্মী বিশেষানুষ্ঠানে সেরা পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ১৯৭৯ সালে অন কোয়ায়েট অন দ্য ওয়েস্টার্ন ফ্রন্ট টিভি চলচ্চিত্রে অভিনয় করে সীমিত ধারাবাহিক বা বিশেষানুষ্ঠানে সেরা পার্শ্ব অভিনেত্রী বিভাগে আরেকটি প্রাইমটাইম এমি পুরস্কারের মনোনয়ন লাভ করেন। অ্যাস্টন-ওয়াশ, বারবারা; পিকল, বেটসি (আগস্ট ৮, ২০১০)। "Knoxville friends mourn loss of iconic actress Patricia Neal"। নক্স নিউজ। আগস্ট ১৬, ২০১০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  পাইল্যান্ট, জেমস (২০১০)। "Patricia Neal's Deep Roots in the Bluegrass State"। জিনিওলজি ম্যাগাজিন। সেপ্টেম্বর ১৩, ২০১০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  শিয়েরার, জন (২৮ মে ২০১০)। "Famous alumni from Knoxville High School"। নক্সভিল নিউ সেন্টিনেল। সংগ্রহের তারিখ ২০ জুলাই ২০২০।  ক্যানিং ব্ল্যাকওয়েল, এলিজাবেথ (১০ মার্চ ২০১৩)। "Reel Life"। northwestern.edu। ইউনিভার্সিটি আর্কাইভস। সংগ্রহের তারিখ ২০ জুলাই ২০২০।  বার্নস্টিন, অ্যাডাম (আগস্ট ১০, ২০১০)। "Patricia Neal dies: Oscar winning star of 'Hud' was 84"। দ্য ওয়াশিংটন পোস্ট। সংগ্রহের তারিখ ২৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1963 Archives"। ন্যাশনাল বোর্ড অব রিভিউ (ইংরেজি ভাষায়)। সংগ্রহের তারিখ ২৭ সেপ্টেম্বর ২০২১।  "Film in 1964 - BAFTA Awards"। বাফটা। সংগ্রহের তারিখ ২৭ সেপ্টেম্বর ২০২১।  "Film in 1966 - BAFTA Awards"। বাফটা। সংগ্রহের তারিখ ২৭ সেপ্টেম্বর ২০২১।  ক্যানবি, ভিনসেন্ট (১৪ অক্টোবর ১৯৬৮)। "Screen: 'Subject Was Roses' Opens:Frank D. Gilroy Work Stars Patricia Neal 65 Pulitzer Prize Play Adapted by Author"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৭ সেপ্টেম্বর ২০২১।  ইবার্ট, রজার (৪ ফেব্রুয়ারি ১৯৬৯)। "The Subject Was Roses"। শিকাগো সান-টাইমস। ৩০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২১।  "Winners & Nominees 1972"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। ১৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২১।  "Nominees / Winners 1972"। এমিস (ইংরেজি ভাষায়)। একাডেমি অব টেলিভিশন আর্টস অ্যান্ড সায়েন্সেস। সংগ্রহের তারিখ ২৭ সেপ্টেম্বর ২০২১।  "29th Primetime Emmys Nominees and Winners – Outstanding Performance by a Supporting Actress in a Comedy or Drama Special"। এমিস। একাডেমি অব টেলিভিশন আর্টস অ্যান্ড সায়েন্সেস। সংগ্রহের তারিখ ২৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "32nd Primetime Emmys Nominees and Winners – Outstanding Supporting Actress in a Limited Series"। এমিস। একাডেমি অব টেলিভিশন আর্টস অ্যান্ড সায়েন্সেস। সংগ্রহের তারিখ ২৭ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে প্যাট্রিশিয়া নিল সংক্রান্ত মিডিয়া রয়েছে। অলমুভিতে প্যাট্রিশিয়া নিল ইন্টারনেট ব্রডওয়ে ডেটাবেজে প্যাট্রিশিয়া নিল (ইংরেজি) ইন্টারনেট মুভি ডেটাবেজে প্যাট্রিশিয়া নিল  (ইংরেজি) টার্নার ক্লাসিক মুভিজ ডেটাবেজে 139424|121098 প্যাট্রিশিয়া নিল (ইংরেজি) ইউটিউবে Death Announcement for Patricia Neal ফাইন্ড এ গ্রেইভে প্যাট্রিশিয়া নিল (ইংরেজি)